

LĒMUMS

Ādažos, Ādažu novadā

2025. gada 27. februārī **Nr. 47**

**Par grozījumiem Ādažu novada pašvaldības domes 2025. gada 30. janvāra lēmumā Nr. 31 “Par projekta pieteikumu “Infrastruktūras uzlabošana uzņēmējdarbības attīstībai Ādažos, 2. un 3. kārta””**

Ādažu novada pašvaldības dome 2025. gada 30. janvārī pieņēma lēmumu Nr. 31 “Par projekta pieteikumu “Infrastruktūras uzlabošana uzņēmējdarbības attīstībai Ādažos, 2. un 3. kārta”” dalībai Eiropas Savienības kohēzijas politikas programmas 2021.–2027. gadam 5.1.1. specifiskā atbalsta mērķa “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” 5.1.1.1. pasākuma “Infrastruktūra uzņēmējdarbības atbalstam” 2. kārtas uzsaukumā.

Projektā plānotās būvdarbu izmaksas ir 344  352,66 *euro* (ar PVN (t.sk., 2. kārtā – 285  564,56 *euro* un 3. kārtā – 58 788,10 *euro*), projekta attiecināmās izmaksas 333 797,02 *euro* un ārpus projekta izmaksas 10 555,64 *euro* )), kas tiks precizētas pēc būvniecības iepirkuma rezultātiem.

2025. gada februārī tika izstrādāta projekta “Infrastruktūras uzlabošana uzņēmējdarbības attīstībai Ādažos, 2. un 3. kārta” izmaksu – ieguvumu analīze, kurā tika aktualizētas izmaksas un finansēšanas avoti. Plānots, ka Projekta apstiprināšanas gadījumā pašvaldībai būs iespējams saņemt ERAF finansējumu 85 % apmērā no projekta kopējo attiecināmo izmaksu summas, t.i., 283 727,47 *euro*, 2026. gada pašvaldības budžetā paredzot 15 % līdzfinansējumu 50 069,55 *euro* un ārpus projekta izmaksas 10 555,64 *euro.*

Pamatojoties uz Pašvaldību likuma 4. panta pirmās daļas 2., 3. un 12. punktu, Attīstības komitejas 12.02.2025., kā arī Finanšu komitejas 19.02.2025. atzinumu, Ādažu novada pašvaldības dome.

**NOLEMJ:**

1. Veikt grozījumus Ādažu novada pašvaldības domes 2025. gada 30. janvāra lēmumā Nr. 31 “Par projekta pieteikumu “Infrastruktūras uzlabošana uzņēmējdarbības attīstībai Ādažos, 2. un 3. kārta”” (turpmāk – Lēmums), un izteikt lemjošās daļas 1. punktu šādā jaunā redakcijā:

1. Konceptuāli atbalstīt Ādažu novada pašvaldības projekta “Infrastruktūras uzlabošana uzņēmējdarbības attīstībai Ādažos, 2. un 3. kārta” pieteikuma sagatavošanu un iesniegšanu projektu atlasei pasākumā “5.1.1.1. Infrastruktūra uzņēmējdarbības atbalstam, 2. kārta”, ar kopējām plānotajām izmaksām 344 352,66 *euro*, ar PVN, t.sk., (Eiropas Reģionālās attīstības fonda (ERAF) finansējums 85% apmērā no attiecināmajām izmaksām jeb 283 727,47 *euro* un Ādažu novada pašvaldības līdzfinansējums 15% apmērā jeb 50 069,55 *euro*, un ārpus projekta izmaksas 10 555,64 *euro*

1.1. 2. kārtā – Jaunkūlu ielas pārbūve līdz Plostnieku ielai (192 m) un piegulošās teritorijas labiekārtojums, ar kopējām plānotajām izmaksām 285 564,56 *euro*;

1.2. 3. kārtā – Veckūlu ceļa posma (130 m) pārbūve un piegulošās teritorijas labiekārtojums, ar kopējām plānotajām izmaksām 58 788,10 *euro*;

1.3. Noteikt, ka projekta “Infrastruktūras uzlabošana uzņēmējdarbības attīstībai Ādažos, 2. un 3. kārta” īstenošanai nepieciešamais līdzfinansējums 15% apmērā jeb 50 069,55 *euro* un ārpus projekta izmaksas 10 555,64 *euro*, tiks iekļauts un nodrošināts Ādažu novada pašvaldības 2026. gada budžetā.

2. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU